Mustafa Amini har afvist et kontrakttilbud fra AGF, bekræfter sportschef Peter Christiansen over for tipsbladet.dk.

AGF's australske midtbaneprofil Mustafa Amini har kontraktudløb til sommer, og umiddelbart bliver samarbejdet ikke forlænget.

Sportschef Peter Christiansen bekræfter således, at Amini har afvist et tilbud fra klubben.

- Han har fået et tilbud fra AGF, og det har han i første omgang valgt at afslå og se tiden an i forhold til, hvad der ellers kunne ligge af muligheder for ham. Det har vi taget til efterretning. Så må vi se, hvad foråret bringer, siger Christiansen til tipsbladet.dk.

Christiansen vil ikke umiddelbart give et bedre tilbud, men udelukker ikke helt, at man alligevel ender med at forlænge.

KØB BILLETTER TIL AGF's KOMMENDE HJEMMEKAMPE HER!